26/05/2021 | Administración LocalMunicipal
Dodro
Ratificar a aprobación do convenio de colaboración entre os concellos de Rois e Dodro para a xestión de servizos compartidos: servizo de orientación laboral Rois-Dodro

ANUNCIO Ratificar a aprobación do convenio de colaboración entre os concellos de Rois e Dodro para a xestión de servizos compartidos: “Servizo de orientación laboral Rois-Dodro” ao abeiro de convocatoria de subvencións da Consellería de Emprego e Igualdade para a contratación de persoal técnico para a realización de actividades de orientación laboral no exercicio 2021, aprobado por acordo da Xunta de Goberno Local o 09/03/2021 O Pleno da Corporación do Concello de Dodro, en sesión ordinaria do xoves 8 de abril de 2021, acordou: Primeiro. –Ratificar a aprobación do convenio de colaboración entre os concellos de Rois e Dodro para a xestión de servizos compartidos: “Servizo de orientación laboral Rois-Dodro” ao abeiro de convocatoria de subvencións da Consellería de Emprego e Igualdade para a contratación de persoal técnico para a realización de actividades de orientación laboral no exercicio 2021, que a continuación se transcribe literalmente Segundo. –Facultar a don Francisco Xabier Castro Tourís, alcalde deste Concello, para todos os actos relacionados co convenio. Terceiro. –Publicar no Boletín Oficial da Provincia de A Coruña sometendo o mesmo a exposición pública durante un prazo de 15 días naturais, no caso de non interporse reclamacións dito acordo entenderase aprobado definitivamente. Cuarto. –Notificar ao Concello de Rois o presente acordo. “CONVENIO DE COLABORACIÓN ENTRE OS CONCELLOS DE ROIS E DODRO PARA A XESTIÓN DE SERVIZOS COMPARTIDOS: “SERVIZO DE ORIENTACIÓN LABORAL ROIS-DODRO” O ABEIRO DE CONVOCATORIA DE SUBVENCIÓNS DA CONSELLERÍA DE EMPREGO E IGUALDADE PARA A CONTRATACIÓN DE PERSOAL TÉCNICO PARA A REALIZACIÓN DE ACTIVIDADES DE ORIENTACIÓN LABORAL NO EXERCICIO 2021 No Concello de Dodro, marzo de 2021. REUNIDOS: Os alcaldes: Veronica Graciela Deleu Cuadern, con DNI ***6869**, alcalde do Concello de Rois (CIF P1507500E), que actúa en nome desta entidade. Nelly Raquel Garanger Somozas, con DN I***8077**, alcalde do Concello de Dodro (CIF P1503300D), que actúa en nome desta entidade. Todos en nome e representación do seu referido Concello, en virtude do artigo 21 da lei 7/1985, do 2 de abril, reguladora das bases de réxime local e o artigo 61 da Lei 5/1997, do 22 de xullo, reguladora da administración de Galicia. Os reunidos actúan no exercicio dos seus cargos e, na representación que ostentan, recoñécense capacidade para obrigarse nos termos do presente convenio de colaboración cuxos antecedentes son: E X P O Ñ E N: 1.–Que o actual escenario financeiro e a situación económica para os concellos e en particular para os concellos de Galicia precisa a busca de solucións que permitan prestar os servizos aos cidadáns en condicións de calidade, posibilitando a Consellería de Economía, Emprego e Industria, a través da convocatoria de subvencións para a contratación de persoal técnico para realización de actividades de orientación laboral, o asociacionismo municipal para a solicitar subvencións mediante a xestión de servizos compartidos.2.–Que ambas corporacións locais dentro do seu ámbito pretenden manter o servizo de orientación laboral e xestionalo conxuntamente.3.–Que os Concellos son competentes para promover, prestar e xestionar actividades e nos termos establecidos nas leis 7/1985, do 2 de abril, reguladora das bases do réxime local, 5/1997, do 22 de xullo, de Administración Local de Galicia, establecendo esta última que O municipio, para a xestión dos seus intereses e no ámbito das súas competencias, poderá promover toda clase de actividades e prestar todos os servizos públicos que contribúan a satisfacer as necesidades e aspiracións da comunidade de veciños.4.–A prestación dos servizos públicos, o seu fomento e a promoción das actividades esixe un elevado custo, tanto de instalación, adquisición como de funcionamento e xestión que fai necesaria colaboración entre distintas administracións locais, co ﬁn de poder prestar aos veciños unha actividade e un servizo que na actualidade se considera imprescindible como medio de mellora nas relacións cos veciños.5.–Que a Consellería de Emprego e Igualdade convoca axudas para a contratación de persoal técnico para a realización de actividades de orientación laboral e na actualidade ten convocada a Orde do 23 de decembro de 2020 pola que se establecen as bases reguladoras e a convocatoria pública para a concesión de subvencións para a contratación e persoal técnico para a realización de actividades de orientación laboral no exercicio 2021 (DOG núm.27 do 10 de febreiro de 2020) 6.–En relación ao acordo de colaboración, o contido mínimo destes instrumentos de colaboración entre administracións está previsto nos artigos 6 e 15 da Lei 30/1992, do 26 de novembro, de réxime xurídico das administracións públicas e do procedemento administrativo común (LRXPAC) (artigos 11, 47 e seguintes da Lei 40/2015), como son os órganos que o celebran, a competencia, o seu financiamento, as actuacións a desenvolver, o prazo de vixencia, causas de extincións, etc. Os acordos que se subscriban non suporán alteración das competencias atribuídas ós órganos administrativos nin de responsabilidades que correspondan ás autoridades e funcionarios relativas ó funcionamento dos servizos públicos.7.–Que ao abeiro do anterior e cara a facilitar una posible e real xestión de servizos municipais que acade unha economía de escala e posibilite o posterior mantemento das actividades orientación laboral, os concellos asinantes formalizan o presente convenio para a execución da seguinte actuación cuxo orzamento estimado de 25.731,96 € 8.–Que co fin de poñer en marcha a actuación prevista e dar cumprimento aos requisitos esixidos pola Consellería Emprego e Igualdade, os concellos deber cumprir todos os requisitos recollidos na Orde do 23 de decembro de 2020 9.–A achega económica así como os outro medios necesarios para levar a efecto a actuación por cada un dos concellos asinantes, así como a posterior xestión resultan antieconómicas e moi gravosa, tanto para os intereses dos municipios afectados, como para a propia Consellería, pois terían que financiarse tantas actuacións como municipios se asocian para acadar o mesmo fin, polo que resulta máis eficiente empregar infraestruturas e servizos comúns.10.–Por outra banda, os concellos asinantes carecen de medios financeiros suﬁcientes para executar a actuación e para unha maior eﬁcacia administrativa e en aras dos principios de cooperación, colaboración e asistencia que deben presidir as relacións interadministrativas, as partes acordan proceder ao desenvolvemento da actuación conxunta seguinte “Servizo de orientación laboral Rois-Dodro” polo que tódalas partes asinantes deste documento estiman conveniente para os intereses públicos presentar un proxecto conxunto para o seu financiamento con cargo a Orde do 23 de decembro de 2020, que terá por obxecto a realización de actividades de orientación laboral.11.–Que os concellos asinantes formalizan o presente convenio para compartir o Servizo de Orientación Laboral ao abeiro do anterior e cara a facilitar unha posible e real xestión deste servizo municipal que acade unha economía de escala e posibilite o posterior mantemento do servizo. Por todo o anterior, e co obxecto de acadar o fin proposto, os concellos comparecentes acordan a xestión compartida do “Servizo de orientación laboral Rois-Dodro” no presente convenio segundo as seguintes: CLÁUSULAS Primeira. –Ao amparo do establecido no artigo 81 da Lei 5/1997, do 22 de xullo, de Administración Local de Galicia e a Orde da Consellería Emprego e Igualdade do 23 de decembro de 2020 e co obxecto de presentar unha solicitude de subvención conxunto para o seu financiamento con cargo a esta orde, os concellos de Rois e Dodro acordan solicitar a subvención para contratación de persoal técnico para a realización conxunta de actividades de orientación laboral, por o importe total de 25.000,00 €, que terá por obxecto o mantemento de persoal técnico para a realización conxunta de actividades de orientación laboral nos Concellos de Rois e Dodro, acordando os concellos asinantes do presente convenio designar como representante e para os efectos de presentación da solicitude, tramitación do pertinente expediente de contratación da prestación descrita, xustificación do proxecto e demais obrigas impostas polas normas reguladoras ao Concello de Dodro. Con tal fin, os municipios asociados efectuarán a favor do representante os pertinentes acordos de delegación para a contratación da prestación obxecto deste convenio Segunda.–Obxecto. O presente acordo ten por obxecto establecer o réxime de organización e funcionamento da prestación asociada do servizo de orientación laboral por parte dos concellos de Rois e Dodro. Terceira.–Obxectivos principais da actuación. A prestación asociada do servizo de actividades de orientación laboral basease nos principios de eficacia, eficiencia, colaboración e boa administración, e ten como finalidade acadar os seguintes obxectivos: 1. Garantir o acceso dos veciños a uns servizos públicos de calidade mediante unha oferta de recursos suficiente y equilibrada 2. Proceder a unha distribución efectiva dos recursos dispoñibles para dar resposta as necesidades da poboación mediante unha adecuada planificación previa 3. Minorar custos individuais en favor dos colectivos Cuarta.–Ámbito de aplicación. O ámbito territorial da prestación asociada dos servizo orientación laboral é a totalidade dos termos municipais de Rois e Dodro. Quinta.–Sede do servizo. A sede do servizo para a realización de actividades de orientación laboral estará no Concello de Dodro, aínda así poderá desprazarse ao Concello de Rois a realizar algunha das actividades. Sexta.–Coordinación do servizo. A coordinación do servizo asociado de realización de actividades de orientación, corresponde a comisión creada ao efecto no presente convenio da que poderán formar parte dous membros da Consellería de Emprego e Igualdade. Sen prexuízo das competencias de cada alcalde, a comisión terá as seguintes funcións de deseño dun programa de actuación conxunto, coordinación, información, resolución de conflitos, propostas dos concellos asociados etc. Sétima.–Dirección do servizo. A dirección política administrativa do servizo de actividades de orientación laboral corresponderá aos alcaldes de Dodro e Rois que asumirán conxuntamente a xefatura do mesmo, de conformidade coas directrices da comisión de seguimento. Oitava.–Xestión administrativa do servizo. A xestión administrativa será desenvolvida polo Concello de Dodro sendo a mesma todo o relacionado co (persoal, contratación administrativa, xestión de axudas, xestión ordinaria etc.) sen que iso supoña menoscabo das competencias de cada alcalde. Facúltase ao alcalde do Concello de Dodro, Nelly Raquel Garanger Somozas, para que represente á agrupación de concellos tan amplamente como sexa preciso, coa finalidade de realizar cantas xestións resulten necesarias ante a Consellería de Emprego e Igualdade Poderase realizar un regulamento de réxime interno de funcionamento. Novena.–Obrigas normativas. Os concellos deberán modificar ou aprobar no seu caso, as ordenanzas e regulamentos que poidan afectar ao funcionamento do servizo previa aprobación pola comisión de seguimento. Décima.–Orzamento e aportacións municipais ao servizo. O orzamento para a execución do “Servizo de orientación laboral Rois-Dodro” ascende a cantidade de 25.731,96 €. Dado que a subvención solicitada á Consellería de Emprego e Igualdade pode chegar ao 100% dos investimentos subvencionables, ata un máximo de 25.000 €. Os gastos que non sexan subvencionables pola Orde do 23 de decembro de 2020 da Consellería de Emprego e Igualdade serán asumidos polo Concello de Dodro e serán os precisos para cubrir os custes laborais para o mantemento dunha persoa técnica de orientación laboral. Adscríbese ao servizo os seguintes medios materiais:  Local con despacho ou despachos axeitados para a atención individual aos demandantes de emprego.  Conta de correo electrónico que actúe como caixa de correo do servizo.  Conexión a rede corporativa da Xunta de Galicia vía internet  Ordenador persoal con protocolo TCP/IP.  Acceso a internet e ao correo electrónico, aplicar medidas de seguranza de nivel medio no tratamento de información de carácter persoal e contar con software antivirus Décimo primeira.–Financiamento do servizo. O servizo será financiado pola subvención regulada na orde do 23 de decembro de 2020 e pola aportación necesaria para cubrir os custes laborais para o período subvencionable do mantemento dunha persoa técnica de orientación laboral, que será asumida polo Concello de Dodro. Décimo segunda.–Comisión de seguimento. Para o desenvolvemento do presente acordo constitúese unha comisión de seguimento para o seguimento das obrigas que adoptará as medidas oportunas, da que formarán parte os alcaldes, dous persoas designadas por cada concello e da que poderán formar parte dous membros da Dirección Xeral de Administración Local, con voz e sen voto, que reunirase como mínimo cada tres meses. Décimo terceira.–Vixencia. O presente convenio terá vixencia dende a sinatura do mesmo ata o 28 de febreiro de 2023 Décimo cuarta.–Resolución. Será motivo de rescisión do presente convenio calquera das seguintes causas: a) Por finalizar o período de duración establecido no convenio ou calquera das súas prórrogas. b) O mutuo acordo entre ambas as dúas partes. c) A non concesión das axudas para o mantemento do servizo. Décimo quinta.–Natureza administrativa. O presente convenio terá carácter administrativo, rexéndose, aos seus efectos, polo disposto nas cláusulas do mesmo e, no seu defecto, polos principios xerais establecidos na Lei 30/2007 do 30 de outubro, de Contratos do sector público, xunto coas demais disposicións legais vixentes en materia de contratación administrativa. Décimo sexta.–Xurisdición competente. As partes comprométense a resolver de maneira amigable calquera desacordo que poida xurdir ao executar o presente convenio e en proba de conformidade, asinan por triplicado o presente convenio. Así o outorgan subscribindo o presente convenio na data da sinatura dixital. O alcalde de Rois Veronica Graciela Deleu Cuadern O alcalde de Dodro Nelly Raquel Garanger Somozas “ O que se publica aos efectos oportunos. Dodro, 20 de maio de 2021. O alcalde Francisco Xabier Castro Tourís